text: ایسے انفرادی ٹیکس دہندگان جن کی سالانہ آمدنی 5 لاکھ روپئے تک ہے، انہیں آمدنی ٹیکس میں مکمل چھوٹ ملے گی اور اس پر انہیں کسی قسم کا انکم ٹیکس ادا کرنے کی ضرورت نہیں ہوگی۔ پارلیمنٹ میں آج 2019-20 کا عبوری بجٹ پیش کرتے ہوئے ، خزانہ ، کارپوریٹ اُمور ، ریلوے اور کوئلے کے مرکزی وزیر جناب پیوش گوئل نے کہا کہ ‘‘گزشتہ ساڑھے چار برسوں کے دوران ہمارے ذریعے کی گئی اہم ٹیکس اصلاحات کی وجہ سے ٹیکس کی وصولی اور ٹیکس بیس ،دونوں میں نمایاں طور پر اضافہ ہوا ہے، ٹیکس ادا کرنے اور ٹیکس کے ضابطوں کو عملی جامہ پہنانے کاعمل شروع ہوا ہے، لہٰذا انصاف کی بات یہ ہے کہ ٹیکس اصلاحات سے حاصل ہوئے کچھ فائدے درمیانی درجہ کے ٹیکس دہندگان کو بھی ملنا چاہئیں۔’’